Ucraina, adopții pe timp de război. Tot mai multe cupluri salvează din orfelinate copii rămași fără familie
Au trecut aproape trei ani de când Rusia a declanșat invazia din Ucraina. Orfelinatele din Ucraina încearcă să găsească părinți adoptivi pentru micuții născuți în timpul războiului - copii ai căror părinți au murit sau pur și simplu n-au mai putut avea grijă de ei. Acum există speranță. Numărul cuplurilor ucrainene precum Katia și Volodomir care vor să adopte s-a dublat. Și acest cuplu așteaptă cu nerăbdare decizia.